คุนค้ะดิ้ฉัน ฝังยาคุมมา 1 ปีกว่า ไม่มีประจำเดือนเลย แต่มาเดือนนี้ มีเลือดไหลออกมา คือผิดปกติอะไร หรือเปนอาการข้างเคียงค้ะ
สวัสดีค่ะ ผลข้างเคียงของยาฝังคุมกำเนิดนั้น อาจทำให้มีเลือดออกกะปริดกะปรอย มีเลือดประจำเดือนมาบ่อย เลือดออกปริมาณมาก หรือประจำเดือนขาดหายไปก็ได้ดังนั้น อาการที่ขาดประจำเดือนหลังจากฝังยาคุมกำเนิดไป 1 ปีกว่า แล้วต่อมา มีเลือดออก ก็ถือเป็นผลข้างเคียงของยาฝังคุมกำเนิดที่สามารถพบได้ แนะนำให้สังเกตเลือดที่ออกไปก่อนค่ะ หากมีปริมาณไม่มากเกินไป และออกแบบกะปริดกะปรอย ไม่ได้ออกทุกวันติดต่อกันหลายสัปดาห์ ไม่มีปวดท้องน้อยมาก ไม่มีตกขาวที่ผิดปกติร่วมด้วย ก็ไม่จำเป็นต้องทำอะไร แต่หากมีอาการดังกล่าว ควรไปพบสูติ-นรีแพทย์ เพื่อหาสาเหตุอื่นๆ ค่ะ เช่น มีการอักเสบติดเชื้อในมดลูก เป็นต้น